किशोरी मेले में स्कूली बालिकाओं को सिखाए आत्मरक्षा के तरीके
जिलापरियोजना समन्वयक एवं सर्व शिक्षा अभियान के तहत बालिका शिक्षा को बढ़ावा देने के लिए गांव निठार स्थित राजकीय कस्तूरबा गांधी बालिका आवासीय विद्यालय में एकदिवसीय किशोरी मेला आयोजित हुआ। बालिका सर्व शिक्षा अभियान वैर के प्रभारी फूलसिंह मीणा ने बताया कि किशोरी मेले का उद्घाटन ग्राम पंचायत निठार की सरपंच कमला मीणा के मुख्य आतिथ्य में किया गया। कार्यक्रम के विशिष्ट अतिथि पूर्व बीईओ बनवारी लाल मीणा रहे। कार्यक्रम की अध्यक्षता वैर बीईओ मोहन सिंह मीणा ने की।
कार्यक्रम में सेल्फ डिफेंस ट्रेनर पुष्पा चौधरी ने बालिकाओं के आत्मरक्षा के गुर सिखाए। किशोरी मेले में ब्लॉक वैर के 13 विद्यालयों के 400 सहभागियों ने भाग लिया जिसमें छा़त्राओं द्वारा विभिन्न स्टालें लगाई गईं। वहीं विभिन्न प्रतियोगिताएं भी आयोजित की गईं जिसमें छात्राओं ने बढ़-चढ़ कर भाग लिया। इस अवसर पर रीनेश चौधरी, पुष्पा चौधरी, रिंकी मीणा, संतोष शर्मा ,सुप्रिया भारद्वाज, अंजलि शर्मा, महावीर गर्ग, सुरेशचंद शर्मा आदि मौजूद रहे। अंत में विद्यालय की प्राचार्या उपासना मीणा ने आगंतुकों के प्रति आभार व्यक्त किया। कार्यक्रम का संचालन सीमा मीणा ने किया।
भुसावर. किशोरी मेले में आयोजित प्रतियोगिताओं में भाग लेती छात्राएं।
hin_Deva hin_Deva hin_Deva hin_Deva